Jamie Raskin

Jamin Ben «Jamie» Raskin (født 13. desember 1962 i Washington, D.C.) er en amerikansk advokat og politiker som siden 2017 har vært innvalgt i Representantenes hus fra Marylands 8. kongressdistrikt.

Før han ble innvalgt til Kongressen var han professor i jus (statsforfatningsrett) ved American University Washington College of Law. Som medlem av det demokratiske partiet var han medlem av Marylands senat fra 2007 til 2016.

Jamie Raskin ble 12. januar 2021 utnevnt av speakeren i Representantenes hus, Nancy Pelosi, som leder av gruppen av såkalte managere (aktorer) for å føre den andre riksrettssaken mot Donald Trump.

Referanser

Kongressrepresentanter fra Maryland
Personer fra Washington, D.C.